נמ"ר הנדסי

**הנמ"ר ההנדסי** (מכונה לפעמים "**נמ"ר הנדסה**" או "**נמר"ה**") הוא גרסה משופרת של הנמ"ר המשמש כרכב קרבי משוריין הנדסי ונגמ"ש פלסים כבד. הנמ"ר ההנדסי פותח ומיוצר בישראל. הוא נכנס לשירות בחיל ההנדסה הקרבית של צה"ל בסוף 2016 ועתיד להחליף בהדרגה את הפומ"ה.

## מבנה, הנדסה ותכונות

הנמ"ר ההנדסי מבוסס על הנמ"ר חי"ר הרגיל אך כולל מספר שיפורים והתאמות לתפקידו כרכב הנדסה קרבית. מאחר שהנמ"ר ההנדסי מיועד לפעול בחזית בצמוד לטנקי המרכבה של חיל השריון הוא כולל מיגון משופר ומערכת הגנה אקטיבית "מעיל רוח". כמו הנמ"ר, הנמ"ר ההנדסי כולל עמדת "קטלנית" חמושה הנשלטת מתוך הכלי (שחמושה בדרך כלל במקלע כבד מדגם M2 בראונינג בקליבר 0.5 אינץ') ומערכת ניהול קרב דיגיטלית (מענ"ק) המשתלבת במערכת התקשוב, השליטה והבקרה צי"ד של זרוע היבשה.

הנמ"ר ההנדסי מדוגם באמצעים הנדסיים שונים ומגוונים שניתן להתקין לפי הצורך, בהם מגובים וכפות דחפור שונים, אמצעי גישור, מערכות נגררות לפריצת שדות מוקשים כמו צפע שריון, רקטות ריצוף או "חטפן", שבשים וגלאים אלקטרומגנטיים נגד מטעני חבלה, וכן מערכות הנדסיות מסווגות. על גג הכלי נמצא ציוד הנדסי נוסף לשימוש הפלסים.

בנוסף לשיפורים אלה בנמ"ר ההנדסי יש יותר מקום - הוא יכול לשאת 10 לוחמים-פלסים והכניסה לכלי נעשית מדלת כניסה אחורית (בדומה לנגמ"שים כמו האכזרית, ה-M113 והנמ"ר ובניגוד לפומ"ה והנגמ"שים שמבוססים על טנק הצנטוריון).

הנמ"ר ההנדסי בנוי ב-3 תצורות בסיסיות:
* נמ"ר הנדסי של מפקד פלוגה עם כף דחפור,
* נמ"ר הנדסי של מפקד מחלקה עם אמצעי פריצה וסער (כגון מגוב נוכרי),
* נמ"ר הנדסי של סמל מחלקה עם אמצעי גישור.

## היסטוריה

פיתוח הנמ"ר ההנדסי החל ב-2011, וכבר בסוף שנה זו אב-טיפוס נכנס לשירות ניסיוני בגדוד 605 של חיל ההנדסה הקרבית. עם זאת, פיתוח הדגם המבצעי של הנמ"ר ההנדסי הסתיים רק ב-2016. הנמ"ר ההנדסי נכנס לשירות חיל ההנדסה הקרבית בסוף 2016, אז נקלט בגדוד 603 ("להב"). ב-2021 הוסב גדוד 601 ("אסף") לשימוש בנמ"ר ההנדסי.

הנמ"ר ההנדסי השתתף בתמרון הקרקעי ברצועת עזה במלחמת חרבות ברזל. ב-15 ביוני 2024 במהלך פעילות בתל א-סולטאן ברפיח, נמ"ר הנדסי של גדוד 601 של חיל ההנדסה הקרבית נפגע ממטען גחון או טיל נ"ט ששיגר חמאס וכתוצאה מהפגיעה נהרגו שמונה לוחמים.

## גלריה

; נמ"ר הנדסי בתצוגת יום העצמאות ה-68 ביד לשריון

File:Namer-EFV-latrun-2016-3.jpg|ירכתי הנמ"ר ההנדסי
File:Namer-EFV-latrun-2016-1.jpg|חזית הנמ"ר ההנדסי
File:IDF-Nammer-CEV-01-Zachi-Evenor.jpg|הנמ"ר ההנדסי
File:IDF-Nammer-CEV-02-Zachi-Evenor.jpg|פרופיל הנמ"ר ההנדסי



קובץ:IDF-Nammer-CEV-03c-Zachi-Evenor.jpg|נמ"ר הנדסי בתצוגה
File:IDF-Nammer-CEV-04-Zachi-Evenor.jpg|נמ"ר הנדסי בתצוגה
File:IDF-Nammer-CEV-05-Zachi-Evenor-v62.jpg|נמ"ר הנדסי עם מעיל רוח מבצעי
File:Nammer-Handasa -- Our-IDF-2018-IZE-073 (44815210772).jpg|נמ"ר הנדסי בתערוכת "צה"ל שלנו", 2018
File:Combat-Engineering-Independence-Day-2017-Latrun-IZE-156.jpg|נמ"ר הנדסי עם קטלנית ורקטות ריצוף. מימין: דחפור D9 משוריין.


; נמ"ר הנדסי בתרגיל של גדוד 601, חורף 2023

Asaf 601 Combat Engineering Battalion exercises, January 2023. Ia.jpg|לוחמים, דחפור D9 משוריין ונמ"ר הנדסי של גדוד אסף בתרג"ד 2023
Asaf 601 Combat Engineering Battalion exercises, January 2023. V (Namer CEV).jpg|נמ"ר הנדסי עם רקטות ריצוף, תרג"ד 2023
Asaf 601 Combat Engineering Battalion exercises, January 2023. IV (Namer CEV).jpg|רכבי נמ"ר הנדסי של הגדוד, תרג"ד 2023


; נמ"ר הנדסי במלחמת חרבות ברזל

קובץ:Swords of Iron-gdud 601 asaf (3).jpg


## ראו גם
* נגמ"ש מרכבה
* נגמ"שים כבדים בצה"ל
* פומ"ה
* חיל ההנדסה הקרבית, צה"ל

## קישורים חיצוניים

* 
* הנמ"ר ההנדסי - מידע ותמונות, פורום צבא וביטחון בפרש
*  
*  
*  
*   (כולל וידאו שבו ניתן לראות גם נמ"ר הנדסי בפעולה)
*  
*  
*  
* 
* 
* 

## הערות שוליים

קטגוריה:חיל ההנדסה הקרבית: אמצעי לחימה
קטגוריה:כלי רכב הנדסיים משוריינים
קטגוריה:נגמ"שים ישראליים